  Туспуктэм: Майя Бывальцева Майя Бывальцева «Удмуртия» издательстволэн «Удмурты. Зов языческих предков» книгаез (12+) Россиысь калыкъёслэн лулчебертсылы сӥзем устоосыз 30 книгаос пӧлы пыриз. Лулчеберт кылёсбуръя арлэн книга программаяз сое азвесь дипломен пусйизы. Со сярысь ивортодэтъя «Удмуртия» агентстволы издательстволэн валтӥсь редакторез, книгаез кылдытӥсь Георгий Грязев вераз. « Азвесь диплом сётӥське сыӵе книгаослы, кытын пӧртэм ласянь возьматӥське Россиысь калыкъёслэн культуразы, кытын со пусъетъёс бадӟым инты басьто со калыклэн культураяз но дышето егит калкъёсты валаны вашкалазэ, туннэ нуналэн ӵошатыса. Со сяна, нырысетӥ интыын сылэ книгалэн пуштросэз, солэн полиграфиез, кызьы туннэ нуналлы лыдӟисьлы сётыны быгатӥськом со узырлыкез калыклэсь, лыдӟисьлы со валамон мед луоз шуыса » Георгий Грязев, «Удмуртия» книгапоттоннилэн валтӥсь редакторез Россиысь калыкъёслэн лулучеберет кылёсбурзыя ар улсын книга программаез радъяны Россиысь книга поттӥсьёслэн ассоциацизы кичӧлтӥз. Отчы 27 улосвылъёсысь, со пӧлын Москваысь но Санкт-Петербургысь, 100 пала изадниос пыриськизы. Озьы ик программая дипломъёсты юнматӥсьёс пӧлын вал Кун думаысь йӧскалык ужъёсъя комитет, «Русский мир» фонд, Ӟуч Православи черклэн книгапоттон кенешез, Россиысь кун лыдӟетъюрт, Россиысь калыкъёслэн юртсы но мукет огазеяськонъёс. Книга программалэсь зарни дипломъёссэ вить издательство басьтӥз, азвесь дипломъёссэ – 10, бронза дипломъёссэ – 15. Тодэ вайытом, «Удмурты. Зов языческих предков» книга лыдӟись доры 2022-тӥ арын вуиз, 2021-тӥ ар понна Россиысь 50 устоосыз книгаос пӧлы пыриз, озьы ик сое Россиысь книгапоттӥсьёслэн ассоциациенызы радъяськись «Книга года» вожвлъяськонын, Рязаньын йӧскалык книгая «Чтающий мир» улосвылкуспо фестивальын пусйизы. Ватсалом, Георгий Грязевлэн верамезъя, матысь дыре лыдӟисьёс доры удмуртъёслы сӥзем сериысь куатетӥез книга вуыны кулэ – «Удмурты. Наследие драевних воршудов». Тегъёс: книгаос книгапоттонни удмуртъёс Удмуртия  